nibzard/narodne-novine-full-text-markdown huggingface dataset:
## Pravilnik o troškovima u postupku izdavanja suglasnosti u vezi osnivanja i promjena u odvjetničkim društvima

### NN 9/2014 (24.1.2014.), Pravilnik o troškovima u postupku izdavanja suglasnosti u vezi osnivanja i promjena u odvjetničkim društvima

9 24.01.2014 Pravilnik o troškovima u postupku izdavanja suglasnosti u vezi osnivanja i promjena u odvjetničkim društvima

HRVATSKA ODVJETNIČKA KOMORA

173

Na temelju odredbe članka 38. st. 2. Zakona o odvjetništvu (»Narodne novine« br. 9/94, 117/08, 50/09, 75/09 i 18/11) i članka 85. st. 4. Statuta Hrvatske odvjetničke komore (»Narodne novine« br. 115/13), Upravni odbor Hrvatske odvjetničke komore na sjednici održanoj 19. listopada 2013. godine donio je

PRAVILNIK

O TROŠKOVIMA U POSTUPKU IZDAVANJA SUGLASNOSTI U VEZI OSNIVANJA I PROMJENA U ODVJETNIČKIM DRUŠTVIMA

Članak 1.

Ovim Pravilnikom uređuju se troškovi u postupku izdavanja prethodne suglasnosti o sukladnosti ugovora o osnivanju odvjetničkog društva sa zakonom, Statutom i drugim općim aktima Komore u skladu s člankom 31. Zakona o odvjetništvu, kao i troškovi izdavanja prethodne suglasnosti za upis promjena koje se tiču odvjetničkog društva u sudski registar.

Članak 2.

U postupku izdavanja prethodne suglasnosti o sukladnosti ugovora o osnivanju odvjetničkog društva sa zakonom, Statutom i drugim općim aktima Komore, kao i u postupku izdavanja prethodne suglasnosti za upis promjena koje se tiču odvjetničkog društva u sudski registar, plaća se naknada Hrvatskoj odvjetničkoj komori.

Iznos naknade za provođenje postupka izdavanja prethodne suglasnosti uplaćuje se u korist računa Hrvatske odvjetničke komore.

Članak 3.

Obveznik plaćanja naknade je odvjetničko društvo – podnositelj zahtjeva za izdavanje prethodne suglasnosti.

Podnositelj zahtjeva dužan je uz zahtjev priložiti dokaz o plaćenoj naknadi u smislu čl. 2. ovog Pravilnika.

Članak 4.

U postupku izdavanja prethodne suglasnosti o sukladnosti ugovora o osnivanju odvjetničkog društva sa zakonom, Statutom i drugim općim aktima Komore, plaća se naknada u iznosu od 500,00 kn (slovima: petstokuna).

U postupku izdavanja prethodne suglasnosti za upis promjena koje se tiču odvjetničkog društva u sudski registar, plaća se naknada u iznosu od 300,00 kn (slovima: tristokuna).

Članak 5.

Ovaj Pravilnik stupa na snagu danom objave u »Narodnim novinama«.

Broj: 8150/2013

Predsjednik
Hrvatske odvjetničke komore
Robert Travaš, v. r.

Pravilnik, NN 9/2014-173
## Pravilnik o troškovima u postupku evidentiranja podružnica stranih odvjetničkih društava

### NN 9/2014 (24.1.2014.), Pravilnik o troškovima u postupku evidentiranja podružnica stranih odvjetničkih društava

HRVATSKA ODVJETNIČKA KOMORA

174

Na temelju odredbe članka 38. st. 2. Zakona o odvjetništvu (»Narodne novine« br. 9/94, 117/08, 50/09, 75/09 i 18/11) i članka 86. st. 3. Statuta Hrvatske odvjetničke komore (»Narodne novine« br. 115/13), Upravni odbor Hrvatske odvjetničke komore na sjednici održanoj 19. listopada 2013. godine donio je

PRAVILNIK

O TROŠKOVIMA U POSTUPKU EVIDENTIRANJA PODRUŽNICA STRANIH ODVJETNIČKIH DRUŠTAVA

Članak 1.

Ovim Pravilnikom uređuju se troškovi u postupku evidentiranja osnivanja podružnica koje osnivaju odvjetnička društva sa sjedištem na području države koja je članice Europske unije ili Svjetske trgovinske organizacije (dalje: podružnice stranih društava) u Imenik podružnica stranih društava koji vodi Hrvatska odvjetnička komora (dalje: Imenik), u skladu s člankom 27.a. Zakona o odvjetništvu, kao i troškovi evidentiranja promjena koje se odnose na podružnice stranih društava, te troškovi izdavanja izvadaka iz odgovarajućih evidencija.

Članak 2.

U postupku evidentiranja osnivanja podružnica stranih društava, kao i prilikom evidentiranja promjena koje se odnose na podružnice upisane u Imenik, te za izdavanje izvatka iz Imenika, plaća se naknada Hrvatskoj odvjetničkoj komori.

Iznos naknade za evidentiranje, odnosno evidentiranje promjene u Imeniku, kao i za izdavanje izvatka iz Imenika, uplaćuje se u korist računa Hrvatske odvjetničke komore.

Članak 3.

Obveznik plaćanja naknade je podnositelj zahtjeva za upis u Imenik, odnosno podnositelj zahtjeva za izdavanje izvatka iz Imenika.

Podnositelj zahtjeva dužan je uz zahtjev priložiti dokaz o plaćenoj naknadi u smislu čl. 2. ovog Pravilnika.

Članak 4.

Za evidentiranje osnivanja podružnica stranih društava, plaća se naknada u iznosu od 5.000 eura, plativo u kunama po srednjem tečaju HNB na dan plaćanja.

Za evidentiranje upisa promjena koje se odnose na podružnicu, plaća se naknada u iznosu od 500 eura, plativo u kunama po srednjem tečaju HNB na dan plaćanja.

Za izdavanje izvadaka iz Imenika, kopija, prijepisa, potvrda ili pisanih obavijesti koje se odnose na podružnice stranih društava plaća se naknada u iznosu od 250 eura, plativo u kunama po srednjem tečaju HNB na dan plaćanja.

Članak 5.

Ovaj Pravilnik stupa na snagu danom objave u »Narodnim novinama«.

Broj: 8150/2013.

Predsjednik

Hrvatske odvjetničke komore

Robert Travaš, v. r.

Pravilnik, NN 9/2014-174
## Uredba o izmjenama i dopunama Uredbe o visini naknade za korištenje voda

### NN 10/2014 (27.1.2014.), Uredba o izmjenama i dopunama Uredbe o visini naknade za korištenje voda

VLADA REPUBLIKE HRVATSKE

178

Na temelju članka 27. stavka 1. Zakona o financiranju vodnoga gospodarstva (»Narodne novine«, br. 153/2009, 90/2011 i 56/2013), Vlada Republike Hrvatske je na sjednici održanoj 23. siječnja 2014. godine donijela

UREDBU

O IZMJENAMA I DOPUNI UREDBE O VISINI NAKNADE ZA KORIŠTENJE VODA

Članak 1.

U Uredbi o visini naknade za korištenje voda (»Narodne novine«, br. 82/2010 i 83/2012) u članku 2. stavku 1. točki a) podstavku 1. brojka: »1,35« zamjenjuje se brojkom: »2,85«.

U stavku 1. točki b) podstavku 1. brojka: »1,35« zamjenjuje se brojkom: »2,85«.

Članak 2.

Iza članka 5. dodaju se članci 5.a i 5.b koji glase:

»Članak 5.a

Visina naknade za korištenje voda za splavarenje, uključujući i rafting, vožnju kanuima i drugim sličnim plovilima, ako se te djelatnosti obavljaju kao gospodarske, osim u slučaju iz članka 158. stavka 2. Zakona o vodama (»Narodne novine«, br. 153/2009, 63/2011, 130/2011 i 56/2013), iznosi 50,00 kuna godišnje po svakom putničkom mjestu u plovilu, utvrđenom u vodopravnoj dozvoli, neovisno o popunjenosti.

Članak 5.b

Visina naknade za korištenje voda za postavljanje plutajućih ili plovećih objekata na vodama, radi obavljanja ugostiteljske ili druge gospodarske djelatnosti, osim u slučaju iz članka 158. stavka 2. Zakona o vodama (»Narodne novine«, br. 153/2009, 63/2011, 130/2011 i 56/2013), iznosi 100,00 kuna godišnje po četvornom metru (m2) zaposjednute vodene površine.«.

Članak 3.

Članak 8. briše se.

Članak 4.

U članku 9. stavku 1. brojka: »1,35« zamjenjuje se brojkom: »2,85«.

Članak 5.

Ova Uredba objavit će se u »Narodnim novinama«, a stupa na snagu 1. travnja 2014. godine.

Klasa: 022-03/14-03/04

Urbroj: 50301-05/25-14-2

Zagreb, 23. siječnja 2014.

Predsjednik

Zoran Milanović, v. r.

Uredba, NN 10/2014-178
## Odluka o potvrđivanju Izmjena i dopuna Statuta Hrvatskog zavoda za zapošljavanje

### NN 10/2014 (27.1.2014.), Odluka o potvrđivanju Izmjena i dopuna Statuta Hrvatskog zavoda za zapošljavanje

VLADA REPUBLIKE HRVATSKE

180

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 65. stavka 1. Zakona o posredovanju pri zapošljavanju i pravima za vrijeme nezaposlenosti (»Narodne novine«, br. 80/2008, 121/2010, 25/2012, 118/2012 i 153/2013), Vlada Republike Hrvatske je na sjednici održanoj 23. siječnja 2014. godine donijela

ODLUKU

O POTVRĐIVANJU IZMJENA I DOPUNA STATUTA HRVATSKOG ZAVODA ZA ZAPOŠLJAVANJE

I.

Potvrđuju se Izmjene i dopune Statuta Hrvatskog zavoda za zapošljavanje, koje je Upravno vijeće Hrvatskog zavoda za zapošljavanje donijelo na sjednici održanoj 14. siječnja 2014. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/09

Urbroj: 50301-04/04-14-2

Zagreb, 23. siječnja 2014.

Predsjednik

Zoran Milanović, v. r.

Odluka, NN 10/2014-180
## Odluka kojom se društva za upravljanje alternativnim investicijskim fondovima oslobađaju plaćanja naknade za izdavanje odobrenja za rad UAIF-a

### NN 10/2014 (27.1.2014.), Odluka kojom se društva za upravljanje alternativnim investicijskim fondovima oslobađaju plaćanja naknade za izdavanje odobrenja za rad UAIF-a

HRVATSKA AGENCIJA ZA NADZOR FINANCIJSKIH USLUGA

187

Na temelju odredbi članka 15. stavka 1. točke 1. i 7. i članka 8. stavka 1., a u svezi članka 20. stavka 1. alineje 3. Zakona o Hrvatskoj agenciji za nadzor financijskih usluga (»Narodne novine«, broj 140/05 i 12/12) i članka 2. stavka 3. Pravilnika o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine«, broj 156/2013), Hrvatska agencija za nadzor financijskih usluga, na sjednici Upravnog vijeća održanoj 17. siječnja 2014. godine donosi

ODLUKU

I. Društva za upravljanje alternativnim investicijskim fondovima (dalje: UAIF-ovi) oslobađaju se plaćanja naknade iz članka 4. stavka 12. točaka 1., 9. i 28. Pravilnika o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine«, broj 156/2013), za izdavanje odobrenja za rad UAIF-a te izdavanje odobrenja za osnivanje i rad zatvorenih i otvorenih alternativnih investicijskih fondova (dalje: AIF-ovi) kojima upravljaju, a koji zahtjevi se podnose isključivo temeljem članka 323. stavka 1. Zakona o alternativnim investicijskim fondovima (»Narodne novine« broj 16/2013), radi usklađenja poslovanja s tim Zakonom i provedbenim aktima donesenim na temelju tog Zakona.

II. Ova Odluka stupa na snagu prvi dan od dana objave u »Narodnim novinama«.

Klasa: 003-05/14-01/3

Urbroj: 326-440-14-1

Zagreb, 17. siječnja 2014.

Predsjednik

Upravnog vijeća

Petar-Pierre Matek, v. r.

Odluka, NN 10/2014-187
## Ispravak dvaput objavljene Odluke o određivanju visine naknade za vođenje jedinstvenog računovodstva osobnih računa članova obveznih mirovinskih fondova

### NN 10/2014 (27.1.2014.), Ispravak dvaput objavljene Odluke o određivanju visine naknade za vođenje jedinstvenog računovodstva osobnih računa članova obveznih mirovinskih fondova

NARODNE NOVINE

188

Nakon uvida u »Narodne novine« utvrđeno je da je Odluka o određivanju visine naknade za vođenje jedinstvenog računovodstva osobnih računa članova obveznih mirovinskih fondova koja je objavljena u »Narodnim novinama« broj 5 od 15. siječnja 2014. godine, greškom objavljena i u »Narodnim novinama« broj 8 od 22. siječnja 2014. godine, pa se daje

ISPRAVAK

DVAPUT OBJAVLJENE ODLUKE O ODREĐIVANJU VISINE NAKNADE ZA VOĐENJE JEDINSTVENOG RAČUNOVODSTVA OSOBNIH RAČUNA ČLANOVA OBVEZNIH MIROVINSKIH FONDOVA

Izvornim tekstom smatra se Odluka o određivanju visine naknade za vođenje jedinstvenog računovodstva osobnih računa članova obveznih mirovinskih fondova koja je objavljena u »Narodnim novinama« broj 5 od 15. siječnja 2014. godine, a ne ona objavljena u »Narodnim novinama« broj 8. od 22. siječnja 2014. godine.

Urbroj: 50501-4/2-14

Zagreb, 27. siječnja 2014.

Glavna urednica

Zdenka Pogarčić, v. r.

Ostalo, NN 10/2014-188
## Rješenje o razrješenju sanacijskog upravitelja Opće bolnice "Dr. Josip Benčević" Slavonski Brod

### NN 11/2014 (29.1.2014.), Rješenje o razrješenju sanacijskog upravitelja Opće bolnice "Dr. Josip Benčević" Slavonski Brod

11 29.01.2014 Rješenje o razrješenju sanacijskog upravitelja Opće bolnice "Dr. Josip Benčević" Slavonski Brod

VLADA REPUBLIKE HRVATSKE

189

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 59.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013 i 159/2013), Vlada Republike Hrvatske je na sjednici održanoj 23. siječnja 2014. godine donijela

RJEŠENJE

O RAZRJEŠENJU SANACIJSKOG UPRAVITELJA OPĆE BOLNICE »DR. JOSIP BENČEVIĆ« SLAVONSKI BROD

Razrješuje se HRVOJE MITROVIĆ, dr. med., dužnosti sanacijskog upravitelja Opće bolnice »Dr. Josip Benčević« Slavonski Brod, na osobni zahtjev.

Klasa: 080-02/13-02/254
Urbroj: 5030115/1-14-03
Zagreb, 23. siječnja 2014.

Predsjednik
Zoran Milanović, v. r.

Rješenje, NN 11/2014-189
## Rješenje o imenovanju sanacijskog upravitelja Opće bolnice "Dr. Josip Benčević" Slavonski Brod

### NN 11/2014 (29.1.2014.), Rješenje o imenovanju sanacijskog upravitelja Opće bolnice "Dr. Josip Benčević" Slavonski Brod

VLADA REPUBLIKE HRVATSKE

190

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 59.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013 i 159/2013), Vlada Republike Hrvatske je na sjednici održanoj 23. siječnja 2014. godine donijela

RJEŠENJE

O IMENOVANJU SANACIJSKOG UPRAVITELJA OPĆE BOLNICE »DR. JOSIP BENČEVIĆ« SLAVONSKI BROD

Imenuje se TIHOMIR BIŠČEVIĆ, dr. med., sanacijskim upraviteljem Opće bolnice »Dr. Josip Benčević« Slavonski Brod.

Klasa: 080-02/13-01/349

Urbroj: 5030115/1-14-02

Zagreb, 23. siječnja 2014.

Predsjednik

Zoran Milanović, v. r.

Rješenje, NN 11/2014-190
## Rješenje o razrješenju članice, tajnice i pomoćnice tajnice Povjerenstva Vlade Republike Hrvatske za osobe s invaliditetom

### NN 11/2014 (29.1.2014.), Rješenje o razrješenju članice, tajnice i pomoćnice tajnice Povjerenstva Vlade Republike Hrvatske za osobe s invaliditetom

VLADA REPUBLIKE HRVATSKE

191

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke VII. Odluke o osnivanju Povjerenstva Vlade Republike Hrvatske za osobe s invaliditetom (»Narodne novine«, broj 60/2013), Vlada Republike Hrvatske je na sjednici održanoj 23. siječnja 2014. godine donijela

RJEŠENJE

O RAZRJEŠENJU ČLANICE, TAJNICE I POMOĆNICE TAJNICE POVJERENSTVA VLADE REPUBLIKE HRVATSKE ZA OSOBE S INVALIDITETOM

1. Razrješuje se ANA PRPIĆ dužnosti članice Povjerenstva Vlade Republike Hrvatske za osobe s invaliditetom, na koju je imenovana kao predstavnica Ministarstva pravosuđa.

2. Razrješuje se mr. sc. SADIKA GROZDANIĆ dužnosti tajnice Povjerenstva Vlade Republike Hrvatske za osobe s invaliditetom.

3. Razrješuje se MARIJA KALEČAK dužnosti pomoćnice tajnice Povjerenstva Vlade Republike Hrvatske za osobe s invaliditetom.

Klasa: 080-02/14-02/12

Urbroj: 5030115/1-14-02

Zagreb, 23. siječnja 2014.

Predsjednik

Zoran Milanović, v. r.

Rješenje, NN 11/2014-191
## Rješenje o imenovanju članice, tajnice i pomoćnice tajnice Povjerenstva Vlade Republike Hrvatske za osobe s invaliditetom

### NN 11/2014 (29.1.2014.), Rješenje o imenovanju članice, tajnice i pomoćnice tajnice Povjerenstva Vlade Republike Hrvatske za osobe s invaliditetom

VLADA REPUBLIKE HRVATSKE

192

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke VII. Odluke o osnivanju Povjerenstva Vlade Republike Hrvatske za osobe s invaliditetom (»Narodne novine«, broj 60/2013), Vlada Republike Hrvatske je na sjednici održanoj 23. siječnja 2014. godine donijela

RJEŠENJE

O IMENOVANJU ČLANICE, TAJNICE I POMOĆNICE TAJNICE POVJERENSTVA VLADE REPUBLIKE HRVATSKE ZA OSOBE S INVALIDITETOM

1. Imenuje se ANA FRANGEŠ članicom Povjerenstva Vlade Republike Hrvatske za osobe s invaliditetom, kao predstavnica Ministarstva pravosuđa.

2. Imenuje se MARIJA KALEČAK tajnicom Povjerenstva Vlade Republike Hrvatske za osobe s invaliditetom.

3. Imenuje se DAVORKA REBERNIK pomoćnicom tajnice Povjerenstva Vlade Republike Hrvatske za osobe s invaliditetom.

Klasa: 080-02/14-01/19

Urbroj: 5030115/1-14-02

Zagreb, 23. siječnja 2014.

Predsjednik

Zoran Milanović, v. r.

Rješenje, NN 11/2014-192
## Odluka o zatvaranju za promet postojećih željezničko-cestovnih prijelaza

### NN 11/2014 (29.1.2014.), Odluka o zatvaranju za promet postojećih željezničko-cestovnih prijelaza

MINISTARSTVO POMORSTVA, PROMETA I INFRASTRUKTURE

196

Na temelju članka 82. stavka 6. Zakona o sigurnosti i interoperabilnosti željezničkog sustava (»Narodne novine«, broj 82/13), a u svezi s člankom 22. Pravilnika o uvjetima za određivanje križanja željezničke pruge i drugih prometnica i za svođenje i određivanje zajedničkoga mjesta i načina križanja željezničke pruge i ceste (»Narodne novine«, broj 121/09 i 123/12) ministar pomorstva, prometa i infrastrukture donosi

ODLUKU

O ZATVARANJU ZA PROMET POSTOJEĆIH ŽELJEZNIČKO-CESTOVNIH PRIJELAZA

I.

Ukidaju se postojeći željezničko-cestovni prijelazi:

– u km 3+966 na željezničkoj pruzi R201 Zaprešić-Čakovec

– u km 25+147 na željezničkoj pruzi M302 Osijek-Striz/Vrpolje

– u km 176+201 na željezničkoj pruzi R202 Varaždin-Dalj

– u km 192+895 na željezničkoj pruzi R202 Varaždin-Dalj

– u km 19+786 na željezničkoj pruzi L207 Pleternica-Velika

– u km 408+008 na željezničkoj pruzi M104 Zagreb-Sisak

– u km 89+975 na željezničkoj pruzi R101 Dg-Buzet-Pula

– u km 117+524 na željezničkoj pruzi R101 Dg-Buzet-Pula

– u km 2+894 na željezničkoj pruzi L203 Zagreb Borongaj-Zagreb Istočni kolodvor

– u km 2+922 na željezničkoj pruzi L203 Zagreb Borongaj-Zagreb Istočni kolodvor

– u km 1+187 na željezničkoj pruzi L204 Križevci-Bjelovar-Kloštar

– u km 7+634 na željezničkoj pruzi L204 Križevci-Bjelovar-Kloštar

– u km 55+998 na željezničkoj pruzi L204 Križevci-Bjelovar-Kloštar

II.

Ova Odluka stupa na snagu danom objave u »Narodnim novinama«.

Klasa: 341-03/14-01/03

Urbroj: 530-08-14-2

Zagreb, 17. siječnja 2014.

Ministar

dr. sc. Siniša Hajdaš Dončić, v. r.

Odluka, NN 11/2014-196
## Izmjena Upisnika dobavljača šumskog reprodukcijskog materijala tijekom 2013. godine

### NN 11/2014 (29.1.2014.), Izmjena Upisnika dobavljača šumskog reprodukcijskog materijala tijekom 2013. godine

MINISTARSTVO POLJOPRIVREDE

199

Ministarstvo poljoprivrede, na temelju članka 6. stavka 4. Pravilnika o uvjetima i načinu upisa u Upisnik dobavljača šumskog reprodukcijskog materijala (»Narodne novine« broj 4/11 i 58/11) objavljuje

IZMJENU

UPISNIKA DOBAVLJAČA ŠUMSKOG REPRODUKCIJSKOG MATERIJALA TIJEKOM 2013. GODINE

I. U Upisnik dobavljača šumskog reprodukcijskog materijala upisani su:

1. EXPORTDRVO d.d., sa sjedištem u Zagrebu, Marulićev trg 18, pod upisnim brojem HR-EXD-70009.

2. Faunus Selva k.d., sa sjedištem u Zagrebu, Frana Supila 7, pod upisnim brojem HR-FAS-440010.

Klasa: 011-02/14-01/07

Urbroj: 525-11/1059-14-1

Zagreb, 15. siječnja 2014.

Ministar

Tihomir Jakovina, v. r.

Ostalo, NN 11/2014-199
## Pravilnik o dopuni Pravilnika o ortopedskim i drugim pomagalima

### NN 11/2014 (29.1.2014.), Pravilnik o dopuni Pravilnika o ortopedskim i drugim pomagalima

HRVATSKI ZAVOD ZA ZDRAVSTVENO OSIGURANJE

202

Na osnovi članka 24. stavak 3., a u vezi s člankom 157. točkom 8. Zakona o obveznom zdravstvenom osiguranju (»Narodne novine« 80/13. i 137/13.) i članka 26. točke 8. Statuta Hrvatskog zavoda za zdravstveno osiguranje (»Narodne novine« 18/09., 33/10., 8/11., 18/13. i 1/14.) Upravno vijeće Hrvatskog zavoda za zdravstveno osiguranje na 54. sjednici održanoj 22. siječnja 2014. godine donijelo je

PRAVILNIK

O DOPUNI PRAVILNIKA O ORTOPEDSKIM I DRUGIM POMAGALIMA

Članak 1.

U Pravilniku o ortopedskim i drugim pomagalima (»Narodne novine« broj 7/12., 14/12., 23/12., 25/12., 45/12., 69/12., 85/12., 92/12., 119/12., 147/12., 21/13., 38/13., 93/13., 119/13., 125/13., 129/13., 136/13., 141/13. i 154/13.) u Popisu pomagala iz članka 7. stavke 3. dodaje se nova šifra HZZO-a prema ISO 9999, sa sljedećim podacima i pripadajućoj smjernici:

![](dodatni/430252.jpg)

Članak 2.

Ovaj Pravilnik stupa na snagu dan nakon objave u »Narodnim novinama«.

Klasa: 025-04/14-01/27

Urbroj: 338-01-01-14-1

Zagreb, 22. siječnja 2014.

Predsjednik
Upravnog vijeća Hrvatskog zavoda za zdravstveno osiguranje
prim. mr. sc. Marijan Cesarik, dr. med., v. r.

11 29.01.2014 Pravilnik o dopuni Pravilnika o ortopedskim i drugim pomagalima

11 29.01.2014 Pravilnik o dopuni Pravilnika o ortopedskim i drugim pomagalima

Pravilnik, NN 11/2014-202
## Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 11/2014 (29.1.2014.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

203

Na osnovi odredbi članka 87. Zakona o obveznom zdravstvenom osiguranju (»Narodne novine« broj 80/13. i 137/13.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10, 8/11. 18/13. i 1/14.) Upravno vijeće Hrvatskog zavoda za zdravstveno osiguranje na 54. sjednici održanoj 22. siječnja 2014. godine uz suglasnost ministra zdravlja, a prema prethodno pribavljenom mišljenju nadležnih komora donijelo je

ODLUKU

O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« 156/13.) u tablici iz članka 38. stavka 1. brišu se podaci pod rednim brojevima 35. i 36.

Članak 2.

U tablici iz članka 89. stavka 3. iza šifre LAB02 dodaju se nove šifre LAB03 i LAB04 s podacima kako slijedi:

»

|  |  |  |  |  |  |
| --- | --- | --- | --- | --- | --- |
| 3. | LAB03 | TSH (Tireotropni hormon)\* | Laboratorijska dijagnostika |  | 30,00 |
| 4. | LAB04 | PSA (Prostata specifični antigen)\* | Laboratorijska dijagnostika |  | 60,00 |

\*Pretragu provodi i validira isključivo specijalist medicinske biokemije«

Članak 3.

U članku 107. stavku 1. ispod Tablice 4.1. Cijene dijagnostičko terapijskih postupaka – DTP – nacionalnih programa preventivne zdravstvene zaštite, pod oznakom: »\*\*« riječ: »Purisan« zamjenjuje se s riječi: »Moviprep«.

Članak 4.

Ova Odluka stupa na snagu osmoga dana od dana objave u »Narodnim novinama«.

Klasa: 025-04/14-01/14

Urbroj: 338-01-01-14-1

Zagreb, 22. siječnja 2014.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

11 29.01.2014 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

11 29.01.2014 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

Odluka, NN 11/2014-203
## Odluka o izmjeni i dopuni Odluke o cijeni police dopunskog zdravstvenog osiguranja

### NN 11/2014 (29.1.2014.), Odluka o izmjeni i dopuni Odluke o cijeni police dopunskog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

204

Na osnovi članka 27. stavka 1. točke 4. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.) i članka 14. Pravila uspostavljanja i provođenja dopunskog zdravstvenog osiguranja (»Narodne novine« broj 91/13. i 116/13.) Upravno vijeće Hrvatskog zavoda za zdravstveno osiguranje na 49. sjednici održanoj 17. prosinca 2013. godine donijelo je

ODLUKU

O IZMJENI I DOPUNI ODLUKE O CIJENI POLICE DOPUNSKOG ZDRAVSTVENOG OSIGURANJA

Članak 1.

U Odluci o cijeni police dopunskog zdravstvenog osiguranja (»Narodne novine« broj 118/13.) u članku 4. iza stavka 1. dodaje se novi stavak 2. koji glasi:

»Iznimno od odredbe stavka 1. ovog članka Upravno vijeće Hrvatskog zavoda za zdravstveno osiguranje (u daljnjem tekstu: Zavod) ovlašćuje ravnatelja Zavoda da može, u postupcima javne nabave u kojima je predmet nabave provođenje usluge dopunskog zdravstvenog osiguranja, odobriti popust na cijenu police ukoliko se radi o poslovnom subjektu koji zapošljava najmanje 15.000 radnika, osim u slučaju kada je ukupna vrijednost nabave veća od vrijednosti pravnog posla utvrđenog člankom 36. stavkom 3. Statuta Zavoda«.

Članak 2.

Ova Odluka stupa na snagu dan nakon objave u »Narodnim novinama«.

Klasa: 025-04/13-01/382

Urbroj: 338-01-01-13-2

Zagreb, 17. prosinca 2013.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

Odluka, NN 11/2014-204
## Ispravak Pravilnika o izmjenama i dopunama Pravilnika o trošarinama

### NN 11/2014 (29.1.2014.), Ispravak Pravilnika o izmjenama i dopunama Pravilnika o trošarinama

NARODNE NOVINE

205

Nakon izvršene usporedbe s izvornim tekstom Pravilnika o izmjenama i dopunama Pravilnika o trošarinama utvrđena je tiskarska pogreška u tekstu objavljenom u »Narodnim novinama«, broj 129 od 25. listopada 2013. godine, te se daje

ISPRAVAK

PRAVILNIKA O IZMJENAMA I DOPUNAMA PRAVILNIKA O TROŠARINAMA

U Prilogu 12A umjesto riječi »Obrazac D« treba stajati »Obrazac E«.

Urbroj: 50501- 4/2-14

Zagreb, 28. siječnja 2014.

Glavna urednica

Zdenka Pogarčić, v. r.

Ostalo, NN 11/2014-205
## Odluka o zatvaranju Generalnog konzulata Republike Hrvatske u Bolivarijanskoj Republici Venezueli, sa sjedištem u Caracasu

### NN 12/2014 (31.1.2014.), Odluka o zatvaranju Generalnog konzulata Republike Hrvatske u Bolivarijanskoj Republici Venezueli, sa sjedištem u Caracasu

12 31.01.2014 Odluka o zatvaranju Generalnog konzulata Republike Hrvatske u Bolivarijanskoj Republici Venezueli, sa sjedištem u Caracasu

PREDSJEDNIK REPUBLIKE HRVATSKE

206

Na temelju odredbe članka 99. stavka 2. Ustava Republike Hrvatske (»Narodne novine«, 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske), članka 10. stavka 5. i članka 17. Zakona o vanjskim poslovima (»Narodne novine«, broj 48/96, 72/13 i 127/13) te točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-022-03/13-05/14, urbroj: 50301-21/21-14-6 od 17. siječnja 2014., donosim

ODLUKU

O ZATVARANJU GENERALNOG KONZULATA REPUBLIKE HRVATSKE U BOLIVARIJANSKOJ REPUBLICI VENEZUELI, SA SJEDIŠTEM U CARACASU

Zatvara se Generalni konzulat Republike Hrvatske u Bolivarijanskoj Republici Venezueli, sa sjedištem u Caracasu, na čelu s počasnim konzulom i konzularnim ovlastima nad konzularnim područjem koje obuhvaća cjelokupni teritorij Bolivarijanske Republike Venezuele.

Ova Odluka stupa na snagu danom donošenja.

Klasa: 018-07/14-01/01
Urbroj: 71-05-03/1-14-2
Zagreb, 24. siječnja 2014.

Predsjednik
Republike Hrvatske
Ivo Josipović, v. r.

Odluka, NN 12/2014-206
## Odluka o postavljanju izvanrednog i opunomoćenog veleposlanika Republike Hrvatske u Portugalskoj Republici, sa sjedištem u Lisabonu

### NN 12/2014 (31.1.2014.), Odluka o postavljanju izvanrednog i opunomoćenog veleposlanika Republike Hrvatske u Portugalskoj Republici, sa sjedištem u Lisabonu

PREDSJEDNIK REPUBLIKE HRVATSKE

207

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01 i 76/10), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/13-01/25, urbroj: 5030115/1-14-08 od 8. siječnja 2014., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

IVICA MARIČIĆ postavlja se za izvanrednog i opunomoćenog veleposlanika Republike Hrvatske u Portugalskoj Republici, sa sjedištem u Lisabonu.

Ova Odluka stupa na snagu 1. veljače 2014. godine.

Klasa: 018-07/14-02/01

Urbroj: 71-05-03/1-14-2

Zagreb, 13. siječnja 2014.

Predsjednik

Republike Hrvatske

Ivo Josipović, v. r.

Odluka, NN 12/2014-207
## Odluka o postavljanju izvanrednog i opunomoćenog veleposlanika Republike Hrvatske u Republici Tunisu, sa sjedištem u Rabatu

### NN 12/2014 (31.1.2014.), Odluka o postavljanju izvanrednog i opunomoćenog veleposlanika Republike Hrvatske u Republici Tunisu, sa sjedištem u Rabatu

PREDSJEDNIK REPUBLIKE HRVATSKE

208

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01 i 76/10), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/13-01/14, urbroj: 5030115/1-14-11 od 16. siječnja 2014., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. ZVONIMIR FRKA PETEŠIĆ, izvanredni i opunomoćeni veleposlanik Republike Hrvatske u Kraljevini Maroku, sa sjedištem u Rabatu, postavlja se i za izvanrednog i opunomoćenog veleposlanika Republike Hrvatske u Republici Tunisu, sa sjedištem u Rabatu.

Ova Odluka stupa na snagu danom donošenja.

Klasa: 018-07/14-02/02

Urbroj: 71-05-03/1-14-2

Zagreb, 23. siječnja 2014.

Predsjednik

Republike Hrvatske

Ivo Josipović, v. r.

Odluka, NN 12/2014-208
## Odluka o postavljanju izvanrednog i opunomoćenog veleposlanika Republike Hrvatske u Islamskoj Republici Mauritaniji, sa sjedištem u Rabatu

### NN 12/2014 (31.1.2014.), Odluka o postavljanju izvanrednog i opunomoćenog veleposlanika Republike Hrvatske u Islamskoj Republici Mauritaniji, sa sjedištem u Rabatu

PREDSJEDNIK REPUBLIKE HRVATSKE

209

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01 i 76/10), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/13-01/14, urbroj: 5030115/1-14-14 od 16. siječnja 2014., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. ZVONIMIR FRKA PETEŠIĆ, izvanredni i opunomoćeni veleposlanik Republike Hrvatske u Kraljevini Maroku, sa sjedištem u Rabatu, postavlja se i za izvanrednog i opunomoćenog veleposlanika Republike Hrvatske u Islamskoj Republici Mauritaniji, sa sjedištem u Rabatu.

Ova Odluka stupa na snagu danom donošenja.

Klasa: 018-07/14-02/03

Urbroj: 71-05-03/1-14-2

Zagreb, 23. siječnja 2014.

Predsjednik

Republike Hrvatske

Ivo Josipović, v. r.

Odluka, NN 12/2014-209
## Odluka o opozivu počasnog generalnog konzula Republike Hrvatske u Bolivarijanskoj Republici Venezueli, sa sjedištem u Caracasu

### NN 12/2014 (31.1.2014.), Odluka o opozivu počasnog generalnog konzula Republike Hrvatske u Bolivarijanskoj Republici Venezueli, sa sjedištem u Caracasu

PREDSJEDNIK REPUBLIKE HRVATSKE

210

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 24. Zakona o vanjskim poslovima (»Narodne novine« broj 48/96) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O OPOZIVU POČASNOG GENERALNOG KONZULA REPUBLIKE HRVATSKE U BOLIVARIJANSKOJ REPUBLICI VENEZUELI, SA SJEDIŠTEM U CARACASU

Dr. ZDRAVKO SANČEVIĆ opoziva se dužnosti počasnog generalnog konzula Republike Hrvatske u Bolivarijanskoj Republici Venezueli, sa sjedištem u Caracasu i konzularnim ovlastima nad konzularnim područjem koje obuhvaća cjelokupni teritorij Bolivarijanske Republike Venezuele.

Ova Odluka stupa na snagu danom donošenja.

Klasa: 018-07/14-05/02

Urbroj: 71-05-03/1-14-2

Zagreb, 22. siječnja 2014.

Predsjednik

Republike Hrvatske

Ivo Josipović, v. r.

Odluka, NN 12/2014-210
## Odluka o visini novčane pomoći za nezaposlenu osobu koju je Hrvatski zavod za zapošljavanje uključio u stručno osposobljavanje za rad bez zasnivanja radnog odnosa

### NN 12/2014 (31.1.2014.), Odluka o visini novčane pomoći za nezaposlenu osobu koju je Hrvatski zavod za zapošljavanje uključio u stručno osposobljavanje za rad bez zasnivanja radnog odnosa

12 31.01.2014 Odluka o visini novčane pomoći za nezaposlenu osobu koju je Hrvatski zavod za zapošljavanje uključio u stručno osposobljavanje za rad bez zasnivanja radnog odnosa

VLADA REPUBLIKE HRVATSKE

211

Na temelju članka 54.a točke 1. Zakona o posredovanju pri zapošljavanju i pravima za vrijeme nezaposlenosti (»Narodne novine«, br. 80/2008, 121/2010, 25/2012, 118/2012 i 153/2013), Vlada Republike Hrvatske je na sjednici održanoj 30. siječnja 2014. godine donijela

ODLUKU

O VISINI NOVČANE POMOĆI ZA NEZAPOSLENU OSOBU KOJU JE HRVATSKI ZAVOD ZA ZAPOŠLJAVANJE UKLJUČIO U STRUČNO OSPOSOBLJAVANJE ZA RAD BEZ ZASNIVANJA RADNOG ODNOSA

I.

Visina novčane pomoći za nezaposlenu osobu koju je Hrvatski zavod za zapošljavanje uključio u stručno osposobljavanje za rad bez zasnivanja radnog odnosa iznosi neto 1.600,00 kuna mjesečno.

II.

Visina novčane pomoći iz točke I. ove Odluke utvrđuje se razmjerno broju dana prisutnosti nezaposlene osobe na stručnom osposobljavanju za rad bez zasnivanja radnog odnosa.

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/14-04/20
Urbroj: 50301-04/04-14-2
Zagreb, 30. siječnja 2014.

Predsjednik
Zoran Milanović, v. r.

Odluka, NN 12/2014-211
## Odluka o načinu utvrđivanja visine novčane pomoći osobi osiguranoj na produženo mirovinsko osiguranje na temelju ugovora o radu na određeno vrijeme za stalne sezonske poslove

### NN 12/2014 (31.1.2014.), Odluka o načinu utvrđivanja visine novčane pomoći osobi osiguranoj na produženo mirovinsko osiguranje na temelju ugovora o radu na određeno vrijeme za stalne sezonske poslove

VLADA REPUBLIKE HRVATSKE

212

Na temelju članka 55.a stavka 2. Zakona o posredovanju pri zapošljavanju i pravima za vrijeme nezaposlenosti (»Narodne novine«, br. 80/2008, 121/2010, 25/2012, 118/2012 i 153/2013), Vlada Republike Hrvatske je na sjednici održanoj 30. siječnja 2014. godine donijela

ODLUKU

O NAČINU UTVRĐIVANJA VISINE NOVČANE POMOĆI OSOBI OSIGURANOJ NA PRODUŽENO MIROVINSKO OSIGURANJE NA TEMELJU UGOVORA O RADU NA ODREĐENO VRIJEME ZA STALNE SEZONSKE POSLOVE

I.

Ovom Odlukom uređuje se način utvrđivanja novčane pomoći osobi osiguranoj na produženo mirovinsko osiguranje na temelju ugovora o radu na određeno vrijeme za stalne sezonske poslove, koja je provela na radu najmanje šest mjeseci kod istog poslodavca u kontinuitetu i koja će kod tog poslodavca raditi najmanje tri sezone ili je prethodno radila tri sezone, bez obzira da li je imala status osobe osigurane na produženo mirovinsko osiguranje na temelju ugovora o radu na određeno vrijeme za stalne sezonske poslove.

II.

Novčana pomoć iz točke I. ove Odluke za prva tri mjeseca iznosi 60% bruto plaće koju je osoba iz točke I. ove Odluke ostvarila u tromjesečnom razdoblju koje je prethodilo prestanku radnog odnosa, ali ne može biti niža od iznosa novčane naknade na koju bi ostvarila pravo da je u statusu nezaposlene osobe.

Novčana pomoć za preostalo vrijeme ostvarivanja pomoći iznosi 50% novčane pomoći utvrđene za prva tri mjeseca.

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/14-04/21

Urbroj: 50301-04/04-14-2

Zagreb, 30. siječnja 2014.

Predsjednik

Zoran Milanović, v. r.

Odluka, NN 12/2014-212
## Odluka o izmjeni Odluke o utvrđivanju sastava i imenovanju predsjednika, članova i tajnika Povjerenstva Vlade Republike Hrvatske za granice jedinica lokalne samouprave

### NN 12/2014 (31.1.2014.), Odluka o izmjeni Odluke o utvrđivanju sastava i imenovanju predsjednika, članova i tajnika Povjerenstva Vlade Republike Hrvatske za granice jedinica lokalne samouprave

VLADA REPUBLIKE HRVATSKE

213

Na temelju članka 28. stavka 1. Zakona o područjima županija, gradova i općina u Republici Hrvatskoj (»Narodne novine«, br. 86/2006, 125/2006 – ispravak, 16/2007 – ispravak, 95/2008 – Odluka Ustavnog suda Republike Hrvatske, 46/2010 – ispravak, 145/2010, 37/2013, 44/2013 i 45/2013), Vlada Republike Hrvatske je na sjednici održanoj 30. siječnja 2014. godine donijela

ODLUKU

O IZMJENI ODLUKE O UTVRĐIVANJU SASTAVA I IMENOVANJU PREDSJEDNIKA, ČLANOVA I TAJNIKA POVJERENSTVA VLADE REPUBLIKE HRVATSKE ZA GRANICE JEDINICA LOKALNE SAMOUPRAVE

I.

U Odluci o utvrđivanju sastava i imenovanju predsjednika, članova i tajnika Povjerenstva Vlade Republike Hrvatske za granice jedinica lokalne samouprave (»Narodne novine«, broj 31/2012), u točki VI. stavku 2. podstavci 2. i 5. mijenjaju se i glase:

»– Dražen Ivanušec, predstavnik Ministarstva pomorstva, prometa i infrastrukture

– Maja Pupačić, predstavnica Državne geodetske uprave.«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/14-04/17

Urbroj: 50301-09/09-14-2

Zagreb, 30. siječnja 2014.

Predsjednik

Zoran Milanović, v. r.

Odluka, NN 12/2014-213
## Rješenje o razrješenju dijela predstavnika Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja

### NN 12/2014 (31.1.2014.), Rješenje o razrješenju dijela predstavnika Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja

VLADA REPUBLIKE HRVATSKE

214

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi sa člankom 13. stavkom 2. Ugovora između Svete Stolice i Republike Hrvatske o gospodarskim pitanjima (»Narodne novine – Međunarodni ugovori«, broj 18/98), Vlada Republike Hrvatske je na sjednici održanoj 23. siječnja 2014. godine donijela

RJEŠENJE

O RAZRJEŠENJU DIJELA PREDSTAVNIKA REPUBLIKE HRVATSKE U MJEŠOVITOM POVJERENSTVU REPUBLIKE HRVATSKE I KATOLIČKE CRKVE ZA RJEŠAVANJE GOSPODARSKIH PITANJA

Razrješuju se dužnosti predstavnici Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja:

– dr. sc. VANJA BILIĆ

– MARKO KRIŠTOF.

Klasa: 080-02/14-02/13

Urbroj: 5030115/1-14-02

Zagreb, 23. siječnja 2014.

Predsjednik

Zoran Milanović, v. r.

Rješenje, NN 12/2014-214
## Rješenje o imenovanju dijela predstavnika Republike Hrvatske u Mješovito povjerenstvo Republike Hrvatske i Katoličke crkve za rješavanje gospodarskih pitanja

### NN 12/2014 (31.1.2014.), Rješenje o imenovanju dijela predstavnika Republike Hrvatske u Mješovito povjerenstvo Republike Hrvatske i Katoličke crkve za rješavanje gospodarskih pitanja

VLADA REPUBLIKE HRVATSKE

215

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi sa člankom 13. stavkom 2. Ugovora između Svete Stolice i Republike Hrvatske o gospodarskim pitanjima (»Narodne novine – Međunarodni ugovori«, broj 18/98), Vlada Republike Hrvatske je na sjednici održanoj 23. siječnja 2014. godine donijela

RJEŠENJE

O IMENOVANJU DIJELA PREDSTAVNIKA REPUBLIKE HRVATSKE U MJEŠOVITO POVJERENSTVO REPUBLIKE HRVATSKE I KATOLIČKE CRKVE ZA RJEŠAVANJE GOSPODARSKIH PITANJA

1. Za predstavnike Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja, imenuju se:

– RENATA DUKA

– MIRJANA RAĐENOVIĆ.

2. Imenuje se ravnatelj Ureda Komisije za odnose s vjerskim zajednicama predstavnikom Republike Hrvatske u Mješovitom povjerenstvu Republike Hrvatske i Katoličke crkve za rješavanje gospodarskih pitanja, po položaju.

Klasa: 080-02/14-01/21

Urbroj: 5030115/1-14-02

Zagreb, 23. siječnja 2014.

Predsjednik

Zoran Milanović, v. r.

Rješenje, NN 12/2014-215
## Rješenje o razrješenju supredsjedatelja Mješovite komisije Republike Hrvatske i Katoličke crkve za očuvanje kulturne i umjetničke baštine Katoličke crkve

### NN 12/2014 (31.1.2014.), Rješenje o razrješenju supredsjedatelja Mješovite komisije Republike Hrvatske i Katoličke crkve za očuvanje kulturne i umjetničke baštine Katoličke crkve

VLADA REPUBLIKE HRVATSKE

216

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi sa člankom 13. stavkom 3. Ugovora između Svete Stolice i Republike Hrvatske o suradnji na području odgoja i kulture (»Narodne novine – Međunarodni ugovori«, broj 2/97), Vlada Republike Hrvatske je na sjednici održanoj 23. siječnja 2014. godine donijela

RJEŠENJE

O RAZRJEŠENJU SUPREDSJEDATELJA MJEŠOVITE KOMISIJE REPUBLIKE HRVATSKE I KATOLIČKE CRKVE ZA OČUVANJE KULTURNE I UMJETNIČKE BAŠTINE KATOLIČKE CRKVE

Razrješuje se ZLATKO UZELAC dužnosti supredsjedatelja Mješovite komisije Republike Hrvatske i Katoličke crkve za očuvanje kulturne i umjetničke baštine Katoličke crkve.

Klasa: 080-02/14-02/14

Urbroj: 5030115/1-14-02

Zagreb, 23. siječnja 2014.

Predsjednik

Zoran Milanović, v. r.

Rješenje, NN 12/2014-216
## Rješenje o imenovanju supredsjedateljice i predstavnika Republike Hrvatske u Mješovitu komisiju Republike Hrvatske i Katoličke crkve za očuvanje kulturne i umjetničke baštine Katoličke crkve

### NN 12/2014 (31.1.2014.), Rješenje o imenovanju supredsjedateljice i predstavnika Republike Hrvatske u Mješovitu komisiju Republike Hrvatske i Katoličke crkve za očuvanje kulturne i umjetničke baštine Katoličke crkve

VLADA REPUBLIKE HRVATSKE

217

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi sa člankom 13. stavkom 3. Ugovora između Svete Stolice i Republike Hrvatske o suradnji na području odgoja i kulture (»Narodne novine – Međunarodni ugovori«, broj 2/97), Vlada Republike Hrvatske je na sjednici održanoj 23. siječnja 2014. godine donijela

RJEŠENJE

O IMENOVANJU SUPREDSJEDATELJICE I PREDSTAVNIKA REPUBLIKE HRVATSKE U MJEŠOVITU KOMISIJU REPUBLIKE HRVATSKE I KATOLIČKE CRKVE ZA OČUVANJE KULTURNE I UMJETNIČKE BAŠTINE KATOLIČKE CRKVE

1. Imenuje se RANKA SARAČEVIĆ WÜRTH supredsjedateljicom Mješovite komisije Republike Hrvatske i Katoličke crkve za očuvanje kulturne i umjetničke baštine Katoličke crkve.

2. Imenuje se ravnatelj Ureda Komisije za odnose s vjerskim zajednicama predstavnikom Republike Hrvatske u Mješovitoj komisiji Republike Hrvatske i Katoličke crkve za očuvanje kulturne i umjetničke baštine Katoličke crkve, po položaju.

Klasa: 080-02/14-01/22

Urbroj: 5030115/1-14-02

Zagreb, 23. siječnja 2014.

Predsjednik

Zoran Milanović, v. r.

Rješenje, NN 12/2014-217
## Rješenje o razrješenju predstavnika Vlade Republike Hrvatske u Mješovitom povjerenstvu Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine

### NN 12/2014 (31.1.2014.), Rješenje o razrješenju predstavnika Vlade Republike Hrvatske u Mješovitom povjerenstvu Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine

VLADA REPUBLIKE HRVATSKE

218

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi sa člankom 3. stavkom 2. Ugovora između Svete Stolice i Republike Hrvatske o gospodarskim pitanjima (»Narodne novine – Međunarodni ugovori«, broj 18/98), Vlada Republike Hrvatske je na sjednici održanoj 23. siječnja 2014. godine donijela

RJEŠENJE

O RAZRJEŠENJU PREDSTAVNIKA VLADE REPUBLIKE HRVATSKE U MJEŠOVITOM POVJERENSTVU VLADE REPUBLIKE HRVATSKE I HRVATSKE BISKUPSKE KONFERENCIJE ZA IZRADU POPISA IMOVINE ODUZETE KATOLIČKOJ CRKVI ZA VRIJEME JUGOSLAVENSKE KOMUNISTIČKE VLADAVINE I ZA IZRADU PRIJEDLOGA RJEŠAVANJA PROBLEMA TE KOORDINACIJU AKTIVNOSTI TIJELA DRŽAVNE UPRAVE U POSLOVIMA POVRATA IMOVINE

Razrješuje se dr. sc. VANJA BILIĆ dužnosti predstavnika Vlade Republike Hrvatske u Mješovitom povjerenstvu Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine.

Klasa: 080-02/14-02/15

Urbroj: 5030115/1-14-02

Zagreb, 23. siječnja 2014.

Predsjednik

Zoran Milanović, v. r.

Rješenje, NN 12/2014-218
## Rješenje o imenovanju dijela predstavnika Vlade Republike Hrvatske u Mješovito povjerenstvo Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine

### NN 12/2014 (31.1.2014.), Rješenje o imenovanju dijela predstavnika Vlade Republike Hrvatske u Mješovito povjerenstvo Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine

VLADA REPUBLIKE HRVATSKE

219

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), a u vezi sa člankom 3. stavkom 2. Ugovora između Svete Stolice i Republike Hrvatske o gospodarskim pitanjima (»Narodne novine – Međunarodni ugovori«, broj 18/98), Vlada Republike Hrvatske je na sjednici održanoj 23. siječnja 2014. godine donijela

RJEŠENJE

O IMENOVANJU DIJELA PREDSTAVNIKA VLADE REPUBLIKE HRVATSKE U MJEŠOVITO POVJERENSTVO VLADE REPUBLIKE HRVATSKE I HRVATSKE BISKUPSKE KONFERENCIJE ZA IZRADU POPISA IMOVINE ODUZETE KATOLIČKOJ CRKVI ZA VRIJEME JUGOSLAVENSKE KOMUNISTIČKE VLADAVINE I ZA IZRADU PRIJEDLOGA RJEŠAVANJA PROBLEMA TE KOORDINACIJU AKTIVNOSTI TIJELA DRŽAVNE UPRAVE U POSLOVIMA POVRATA IMOVINE

1. Imenuje se RENATA DUKA predstavnicom Vlade Republike Hrvatske u Mješovitom povjerenstvu Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine.

2. Imenuje se ravnatelj Ureda Komisije za odnose s vjerskim zajednicama predstavnikom Vlade Republike Hrvatske u Mješovitom povjerenstvu Vlade Republike Hrvatske i Hrvatske biskupske konferencije za izradu popisa imovine oduzete Katoličkoj crkvi za vrijeme jugoslavenske komunističke vladavine i za izradu prijedloga rješavanja problema te koordinaciju aktivnosti tijela državne uprave u poslovima povrata imovine, po položaju.

Klasa: 080-02/14-01/23

Urbroj: 5030115/1-14-02

Zagreb, 23. siječnja 2014.

Predsjednik

Zoran Milanović, v. r.

Rješenje, NN 12/2014-219